MT
C 235/22
Il-Ġurnal Uffiċjali tal-Unjoni Ewropea
3.7.2023
Parti oħra fil-proċedura: Il-Kummissjoni Ewropea Talbiet L-appellanti titlob li l-Qorti tal-Ġustizzja jogħġobha: — tannulla fl-intier tagħha s-sentenza tal-Qorti Ġenerali tat-8 ta’ Marzu 2023 fil-Kawża T-235/21, Ir-Repubblika tal-Bulgarija vs Il-Kummissjoni Ewropea (EU:T:2023:105), billi tagħti deċiżjoni finali dwar it-tilwima jew billi tibgħat il-kawża lura quddiem il-Qorti Ġenerali sabiex din tagħti deċiżjoni finali dwar it-tilwima; u — tikkundanna lill-Kummissjoni għall-ispejjeż kollha ta’ din il-kawża.
Aggravji u argumenti prinċipali Insostenn tal-appell tagħha, l-appellanti tinvoka żewġ aggravji prinċipali: 1.
Il-Qorti Ġenerali wettqet żball ta’ liġi fl-interpretazzjoni tal-Artikolu 52(3) tar-Regolament Nru 1306/2013 (1) u tal-Artikolu 34 tar-Regolament Nru 908/2014 (2), ikkunsidrati flimkien mal-Artikolu 52(1) u mal-Artikolu 54(5) tar-Regolament Nru 1306/2013, mal-obbligu ta’ motivazzjoni taħt l-Artikolu 296 TFUE, mal-prinċipju ta’ amministrazzjoni tajba u ta’ kooperazzjoni leali, b’tali mod li wasslet għall-konklużjoni żbaljata li kienu rrispettati d-drittijiet tad-difiża tar-Repubblika tal-Bulgarija u li kienu osservati l-garanziji proċedurali li jiggarantixxu l-proċedura tal-approvazzjoni tal-konformità, l-obbligu ta’ motivazzjoni tal-atti u l-prinċipji ta’ amministrazzjoni tajba u ta’ kooperazzjoni leali.
Ir-raġunijiet tad-deċiżjoni ġudizzjarja huma insuffiċjenti u inadegwati, sa fejn il-Qorti Ġenerali naqset milli tieħu inkunsiderazzjoni l-fatti kollha u d-dikjarazzjonijiet kollha magħmula mir-Repubblika tal-Bulgarija inkonnessjoni mat-tilwima. 2.
Il-Qorti Ġenerali wettqet żball ta’ liġi fl-interpretazzjoni tal-Artikolu 54(5)(a) u (b) tar-Regolament Nru 1306/2013, ikkunsidrat flimkien mal-Artikolu 54(1) tiegħu, meta qieset li, fil-kawża ineżami, it-terminu ta’ tmintax-il xahar previst fl-Artikolu 54(1) tar-Regolament Nru 1306/2013 beda jiddekorri mill-“wasla għand l-aġenzija tal-pagamenti” tar-rapporti finali tal-OLAF.
Il-konstatazzjonijiet magħmula mill-Qorti Ġenerali fil-punti 76 sa 78 tas-sentenza fil-Kawża T-235/21 imorru kontra ġurisprudenza stabbilita li minnha joħroġ li l-proċedura għall-adozzjoni ta’ deċiżjoni taħt l-Artikolu 52 tar-Regolament Nru 1306/2013 hija ta’ natura kontradittorja u li d-diversi dokumenti mfassla fil-kuntest tal-proċedura amministrattiva huma dokumenti li jwittu t-triq għall-adozzjoni ta’ deċiżjoni.
(1)
(2)
Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 tal-Kunsill (ĠU 2013, L 347, p. 549, rettifiki fil-ĠU 2016, L 130, p. 6, u fil-ĠU 2017, L 327, p. 83).
Regolament ta’ Implimentazzjoni tal-Kummissjoni (UE) Nru 908/2014 tas-6 ta’ Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta’ kontijiet, ir-regoli dwar kontrolli, garanziji u trasparenza (ĠU 2014, L 255, p.
59, rettifika fil-ĠU 2015, L 114, p. 25).
Appell ippreżentat fil-11 ta’ Mejju 2023 minn Harley-Davidson Europe Ltd u Neovia Logistics Services International mis-sentenza mogħtija mill-Qorti Ġenerali (It-Tmien Awla Estiża) fl-1 ta’ Marzu 2023 fil-Kawża T-324/21, Harley-Davidson Europe Ltd u Neovia Logistics Services International vs Il-Kummissjoni (Kawża C-297/23 P) (2023/C 235/28) Lingwa tal-kawża: l-Ingliż Partijiet Appellanti: Harley-Davidson Europe Ltd u Neovia Logistics Services International (rappreżentanti: E. Righini, avvocato u S. Völcker, Rechtsanwalt) Parti oħra fil-proċedura: Il-Kummissjoni Ewropea Talbiet L-appellanti jitolbu li l-Qorti tal-Ġustizzja jogħġobha: — tannulla s-sentenza appellata; — tannulla d-deċiżjoni kkontestata;